जलदाय विभाग का बाबू सड़क हादसे में घायल
सागवाड़ावाटर वर्कर्स में कार्यरत एक बाबू का सोमवार दोपहर को बांसवाड़ा रोड पर बाइक से टक्कर में गंभीर रूप से घायल हो गया।
उसके बाद एक लाख से भरा बैग सड़क पर ही गिर गया। घायल को लेने आई एंबुलेंस कार्मिकों को रुपए से भरा बैग मिला, जिसे उसके परिजन को लौटाकर ईमानदारी का परिचय दिया है। बाबू देवल गामड़ी निवासी शंकर (45) पुत्र रूपसी अहारी दोपहर करीब 2 बजे बाइक से सागवाड़ा की ओर जा रहा था। सरकण कोपचा के पास सामने से रही बाइक से जोरदार टक्कर हो गई। हादसे में वह गंभीर रूप से घायल होकर बेसुध हो गया और नीचे गिर गया। उसके पास एक बैग में करीब 1 लाख रुपए भरा हुआ था, जो सड़क पर ही गिर गया।
108 एंबुलेंस के ईएमटी ताराचंद भोई और पायलट दिनेश रोत घायल को लेने पहुंचे। सड़क पर बैग मिला, जिसमें रुपए भरे हुए थे।
घायल के बेसुध होने पर उसे जिला अस्पताल में लाकर भर्ती करवाया गया। वहीं सूचना पर घायल के परिजन भी अस्पताल गए और इसके बाद एंबुलेंस कार्मिकों ने उसे रुपए से भरा बैग लौटाकर ईमानदारी का परिचय दिया।
hin_Deva hin_Deva hin_Deva hin_Deva hin_Deva